סחלביים

שמאל|ממוזער|200px|זכר של דבורה מהסוג מחושית עם אבקית של סחלב הדבוקה לראשו
שמאל|ממוזער|200px|סוג פופולרי כצמח נוי - הפלנופסיס
סחלביים היא משפחה מגוונת ורחבה של צמחים בעלי פרחים בסדרת האספרגאים, שפרחיהם לרוב צבעוניים וריחנים, ידועים יותר בשמם העממי משפחת הסחלבים.

לצד המורכבים, זוהי אחת משתי המשפחות הגדולות ביותר מבין כל משפחות הצמחים בעלי פרחים – היא מונה יותר מ-763 סוגים וכ-28,000 מינים לפחות.

המשפחה עשירה ומגוונת בפרחי הנוי שלה, הנחשבים כפרחים יקרים ומפוארים.

סחלביים נפוצים במיוחד באזורים טרופיים, אך ניתן למצוא סחלביים בטבע ברוב העולם. הם נחשבים לצמחים המורכבים ביותר בממלכת הצמחים. צורתם הייחודית של הפרחים הגדולים, צבעוניותם ואפשרות ההכלאה בין הסוגים נותנים ערך מסחרי מיוחד לסחלביים כצמחי נוי. קיימות מעל מאה אלף הכלאות של סחלבים.

תכונות ייחודיות
לסחלב מנגנונים מתוחכמים לשיתוף פעולה עם סביבתו. רוב הסחלבים הם אפיפיטים או מטפסים על צמחים אחרים, אך הם אינם טפילים. על מערכת השורשים שלהם גדלה פטריית מיקוריזה המספקת חומרי מזון לסחלב המתפתח. דרכי משיכת חרקים להאבקה הן מגוונות ומתוחכמות. במינים רבים, עלה העטיף התחתון של הפרח, השפית, משמש "משטח נחיתה" לחרקים המאביקים את הפרח ובחלקם היא מדמה צורה של חרק נִקבי. בחלק מהדבורניות יש לשפית צורת דבורה והפרח מדיף ריח של דבורה, דבר המושך דבורים זכרים אליו. לפרחי הסוג Bulbophyllum יש ריח של פגר רקוב שמושך אליו זבובים. למינים רבים של הסחלביים יש דורבן המושך עשים המגיעים לצוף שבתוך הדורבן עם לשונם הארוכה. אבקת הפרח שמורה בגושים הקרויים אבקיות והמחוברים לזנבון הדבוק לבלוטה המפרישה חומר דביק. הזנבון שבו האבקית מתנתק מהפרח ונדבק לחרקים המבקרים אותו. כשהחרק מבקר פרח אחר הוא מעביר את אבקת הפרח לשחלה שלו.

רבייה
זרעים
רביית סחלביים נעשית בעיקר על ידי זרעים. זרעי הסחלביים הם על-פי רוב כמעט מיקרוסקופיים, "זרעי אבק". תכונה זו מקנה להם כושר הפצה למרחק רב, אך גם מגבילה מאוד את קצב התפתחות הנבט. מכיוון שהזרעים חסרי חומר מזין (אנדוספרם), צמיחתם איטית והזמן שבו הזרע מתפתח לצמח בוגר יכול להגיע עד עשר שנים. כדי שהזרעים ינבטו ויתפתחו בטבע יש צורך בנוכחות הפטרייה שאיתה גדל הסחלב בסימביוזה. ריבוי מסחרי של זרעי סחלבים נעשה במעבדות על גבי מצע מעוקר של ג'ל הכולל חומרי מזון או על מצע של הפטרייה. בתרבות, משך הזמן לפרחים הראשונים הוא עד חמש שנים.

ריבוי וגטטיבי
סחלבים ניתנים לרבייה גם מחלקי צמח. סוגים מסוימים מצמיחים "קייקי" (צמח בת הנוצר מהבסיס), הניתן להפרדה מצמח האם אחרי שהוא מפתח שורשים ועלים. סוגים אחרים מצמיחים ייחורי אוויר עם שורשים בחיקי העלים, ואלו ניתנים להפרדה מצמח האם. השיטה המודרנית משתמשת בתאים מריסטמטיים, תאי גזע של הצמח, הנמצאים בראשי פקעי העלים. רקמה עם תאים אלו מוכנסת לכלים שבהם תמיסה של חומרי מזון, וממנה מתפתח צמח המועבר למצע גידול.

שימור
כל סחלבי הבר מוגנים מסחר בינלאומי במסגרת ה"Convention on the International Trade in Endangered Species of Wild Flora and Fauna) "CITES). הם נחשבים כמינים בסכנה או באיום במקומות הגידול הטבעי שלהם.

שימושים
השימוש העיקרי של הסחלב הוא כפרח נוי, באדמה או בזר. מרכיבי סחלב משולבים בבשמים.

וניל
פולי סחלב הווניל משמשים לתיבול, בעיקר לקינוחים. משתמשים בזרעים או במיצוי כהלי של הפול. במקור הווניל הוא ממקסיקו, אבל כיום מגדלים אותו בעיקר במדגסקר, בהודו ובסין. בגלל מחירו, בדרך כלל משתמשים בתמציות המכילות ונילין מלאכותי, המרכיב העיקרי של הווניל הטבעי, במקומו. הצרכן הגדול ביותר של הווניל הוא חברת קוקה-קולה.

משקה הסחלב
משקה הסחלֶב פופולרי במזרח התיכון. הוא עשוי מעמילן של פקעת הסחלב ובגלל מחירו הגבוה הוא מעורבב עם עמילן ממקורות אחרים ובמי ורדים. בעיר קרמאנמרש בדרום טורקיה מכינים אבקת סחלבים מיובשת מסוג "טיוברס" (tubers) הנקראת "מילד" (milled), המשמשת להכנת גלידה מסטיק טורקית הנקראת דונדורמה.

גודל משפחת הסחלביים
הקביעה האם משפחת הסחלביים או משפחת המורכבים היא המשפחה הגדולה ביותר מבין הצמחים בעלי פרחים עדיין נמצאת בוויכוח, בגלל זרימה מתמדת של מידע חדש. כרגע במשפחת המורכבים מספר המינים והסוגים הגדול ביותר, מיד אחריהם הסחלביים, ולאחריהם בסדר יורד נמצאים -
 קטניות: כ-19,400 מינים
 פואתיים: כ-13,150 מינים
 דגניים: כ-10,000 מינים
 שפתניים: כ-7,175 מינים
 חלבלוביים: כ-5,735 מינים

סחלבי הבר בישראל
למרות מספרם הרב של מיני הסחלביים ברחבי העולם, המשפחה מיוצגת בישראל על ידי כשלושים מינים בלבד, כולם צמחים מוגנים. עם זאת, אפילו במספר כה קטן, למינים אלו יש מגוון עשיר של טיפוסים מורפולוגיים שונים ומנגנוני האבקה מתוחכמים. השמות המדעיים של מיני הסחלביים השתנו עם השנים. לאחר רביזיה פילוגנטית של הסוג סחלב (Orchis), הועברו מינים רבים מסוג זה אל הסוגים בן-סחלב (Anacamptis) ונאוטינאה (Neotinea). למרות השינוי הסיסטמטי, השמות העבריים לא השתנו, דבר העלול ליצור בלבול. להלן רשימה מלאה ומעודכנת של הטקסונים הגדלים בר בישראל:

+
סחלבי הבר בישראל שם מדעי עדכני  שם עברי  תמונה1 Anacamptis collina סחלב השקיק70px2 Anacamptis coriophora סחלב ריחני70px3Anacamptis israelitica סחלב מצויר70px4 Anacamptis laxiflora סחלב הביצות70px5Anacamptis morio subsp. syriaca סחלב סורי70px6Anacamptis papilionacea סחלב פרפרני70px7Anacamptis pyramidalis בן-סחלב צריפי70px8 Anacamptis sancta סחלב קדוש70px9 Cephalanthera longifolia סחלבן החורש70px10Dactylorhiza romana אצבענית רומאית70px11 Epipactis helleborine בן-חורש רחב-עלים70px12 Epipactis veratrifolia בן-חורש גדול70px13 Himantoglossum galilaeum רצועית הגליל70px14 Limodorum abortivum שנק החורש70px15 Neotinea maculata נאוטינאה תמימה70px16 Neotinea tridentata סחלב שלוש-השיניים70px17 Ophrys apifera דבורנית הדבורה70px18Ophrys flavomarginata דבורנית צהובת-שוליים70px19 Ophrys fuciflora subsp. bornmuelleri דבורנית נאה70px20 Ophrys fuciflora subsp. fuciflora דבורנית גדולה70px21 Ophrys fusca subsp. iricolor דבורנית כחלחלה70px22Ophrys lutea subsp. galilaea דבורנית צהובה70px23Ophrys omegaifera subsp. israelitica דבורנית שחומה70px24Ophrys scolopax subsp. rhodia דבורנית דינסמור (1)70px25Ophrys sphegodes subsp. mammosa דבורנית הקטיפה70px26Ophrys umbilicata subsp. umbilicata דבורנית דינסמור (2)70px27Orchis anatolica סחלב אנטולי70px28Orchis galilaea סחלב הגליל70px29Orchis italica סחלב איטלקי70px30Orchis punctulata סחלב נקודסחלב נקוד|70px31Platanthera holmboei מרונית סרגלית70px32Serapias orientalissubsp. levantinaשפתן מצוי70px33Himantoglossum comperianumרצועית קומפר70px34himantoglossum robertianumרצועית רוברט70px

סחלבים באומנות ובספרות
הסחלבים על תכונותיהם הייחודיות הציתו את דמיונם של אומנים והם יצרו יצירות הקשורות בסחלב. לדוגמה:
"פרחי סחלב" סיפור קצר שנכתב על ידי רועי כספי ופורסם לראשונה בכתב העת הבה להבא.
"קסם הסחלב: סיפורו של הצמח שהפך לאגדה" שנכתב ויצא לאור על ידי ד"ר אסטלה בונה בשנת 2003.
בית הסחלבים שנכתב על ידי לוסינדה ריילי ויצא לאור ב-2011.
הסחלב השחור סרט משנת 1958.
סחלב הפרא סרט משנת 1990.

לקריאה נוספת
 אמוץ דפני, הסחלבים בישראל, מסדה, 1981
 מייקל פולן, אהבה ושקרים - תחבולות והבטחות חושניות מסייעות לסחלבים לפתות חרקים, וגם בני אדם, נשיונל ג'יאוגרפיק ישראל, גיליון 136, ספטמבר 2009
 אסף שיפמן, סחלבי הבר בישראל: המדריך המלא, הוצאת שיפמן, 2017
  אסף שיפמן, סחלבי הבר בישראל: מדריך למטייל, בהוצאת רשות שמורות הטבע, 1989; 2004

קישורים חיצוניים



 אנציקלופדיה עם תמונות סחלב (אלפי תמונות)
 סחלבי הבר של ישראל, אתר באנגלית עם שמות מדעיים עדכניים ופירוט של תת-המינים השונים המצויים בישראל
 הוראות טיפול סחלב פנלופסיס בפורטל פרחים 

הערות שוליים

*
קטגוריה:צמחים שתוארו ב-1789
קטגוריה:טקסונים שתוארו בידי אנטואן-לורן דה ז'יסייה
קטגוריה:משפחות צמחים